钦定古今图书集成/明伦汇编/氏族典/第520卷 > 《凌迪知万姓统谱》 > 薛悌
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛悌

按《魏志陈矫传》：“初，矫为郡功曹，使过泰山，泰山太守
东郡薛悌异之，结为亲友，戏谓矫曰：‘以郡吏而交二
千石，邻国君屈从陪臣游，不亦可乎’？”悌后为魏郡及
尚书令，皆承代矫云。〈注〉悌字孝威。年二十二，以兖州
从事为泰山太守。初，太祖定冀州，以悌及东平王国
为左右长史，后至中领军，并悉忠贞练事，为世吏表。